CELEX: C2006/108/10
Language: da
Date: 2006-05-06 00:00:00
Title: Sag C-120/06 P: Appel iværksat den  27. februar 2006  af Fabbrica Italiana Accumulatori Motocarri Montecchio SpA (FIAMM), Fabbrica Italiana Accumulatori Motocarri Montecchio Technologies Inc (FIAMM Technologies), til prøvelse af dom afsagt den  14. december 2005  i sag T-69/00, Fabbrica italiana accumulatori motocarri Montecchio SpA (FIAMM) og Fabbrica italiana accumulatori motocarri Montecchio Technologies, Inc. (FiammTechnologies) mod Rådet for Den Europæiske Union og Kommissionen for De Europæiske Fællesskaber

6.5.2006   
            
            
               DA
            
            
               Den Europæiske Unions Tidende
            
            
               C 108/6
            
         Appel iværksat den 27. februar 2006 af Fabbrica Italiana Accumulatori Motocarri Montecchio SpA (FIAMM), Fabbrica Italiana Accumulatori Motocarri Montecchio Technologies Inc (FIAMM Technologies), til prøvelse af dom afsagt den 14. december 2005 i sag T-69/00, Fabbrica italiana accumulatori motocarri Montecchio SpA (FIAMM) og Fabbrica italiana accumulatori motocarri Montecchio Technologies, Inc. (FiammTechnologies) mod Rådet for Den Europæiske Union og Kommissionen for De Europæiske Fællesskaber
   (Sag C-120/06 P)
   (2006/C 108/10)
   Processprog: italiensk
   Parter
   
      Appellanter: Fabbrica Italiana Accumulatori Motocarri Montecchio SpA (FIAMM), Fabbrica Italiana Accumulatori Motocarri Montecchio Technologies Inc (FIAMM Technologies) (ved avvocati I. Van Bael, F. Di Gianni og A. Cevese)
   
      Andre parter i appelsagen: Rådet for Den Europæiske Union og Kommissionen for De Europæiske Fællesskaber
   Appellanterne har nedlagt følgende påstande:
   
               —
            
            
               Sagen er moden til påkendelse, hvorfor der træffes afgørelse i realiteten derhen, at appellanterne tilkendes ret til erstatning på grund af indstævntes ansvar for en retsstridig handling eller for en lovlig retsakt.
            
         
               —
            
            
               Indstævnte tilpligtes under alle omstændigheder at betale sagens omkostninger, herunder omkostningerne i forbindelse med sagens behandling for Retten.
            
         
               —
            
            
               Subsidiært tilkendes appellanterne en passende godtgørelse som følge af den urimelige varighed af sagens behandling for Retten.
            
         
               —
            
            
               Der træffes i øvrigt de foranstaltninger, som måtte trænge sig på efter billighed.
            
         Søgsmålsgrunde og væsentligste argumenter
   Appellanterne har gjort gældende, at den anfægtede dom ganske savner begrundelse vedrørende et af de væsentligste argumenter fra sagsøgerens side, nemlig at disse henset til sagens særlige faktiske omstændigheder kan støtte ret på beslutningen fra WTO's Tvistbilæggelsesinstans, og dette for at få fastslået Fællesskabets ulovlige adfærd som ansvarspådragende i relation til appellanternes erstatningskrav.